Kellele:

**Majandus- ja Komunikatsiooniministeerium**

**Harju Maavalitsus**

**Hendrikson & Ko OÜ**

**Kiili vallavolikogu**

**Elanike pöördumine seoses Harjumaa valdade kavandatava Rail Baltic Tallinna ringteega paralleelse trassi osas.**

Me ei toeta Harjumaa vallajuhtide poolt välja pakutud Tallinna ringtee kõrval kulgevat ning kaubavedude tarvis mõeldud trassialternatiivi. Samale seisukohale jõudis ka Kiili vallavolikogu oma erakorralisel istungil vastuvõetud seisukohaga. Tallinna linn ei soovi kaubavedusid läbi linna. Samal põhjusel ei soovi Kiili valla Luige ja Vaela küla elanikud antud trassi Tallinna ringtee kõrvale. Antud trassivariant halvendab oluliselt Luige ja Vaela küla , keda on kokku u. 1400 , elanike elukeskkonda ja turvalisust. Raudteega ning sellest tuleneva müra, vibratsiooni ning keskkonnaohtudega ei ole seni osanud arvestada siia kodu rajanud elanik. Trassi rajamine tähendaks paljudele peredele oma kodudest ilmajäämist. Me ei nõustu väitega, et Tallinna ringtee äärde rajatav Rail Balticu trass on Kiili valda teiste omavalitsustega ühendav lüli, pigem saaks sellest eraldusjoon Kiili valla ja muu maailma vahel.  See asjaolu halvendaks juba olemasolevate kohalike elanike ettevõtete tegevust. Saame aru Rail Baltic ideest ja kasulikkusest kogu riigile, samuti saame aru, et raudtee rajamisel tuleb arvestada looduskeskkonna püsimajäämisega, kuid seda ei tohi teha omakorda Eestimaa enda inimeste kodude, elukeskkonna ja turvalisuse arvelt.

Leiame, et Tallinna ringtee äärde planeeritav trassivariant kahjustab Kiili valla elanike huve.

Nõuame , et väljapakutud Tallinna ringteega paralleelselt kulgev trassi idee ei lisataks ametlike trassialternatiivide hulka ning me ei luba tulevikus sellise trassi läbimist Kiili vallast.

**Pöördumisel kaasas nõudmist toetavate elanike allkirjad**

|  |  |  |  |  |
| --- | --- | --- | --- | --- |
| **NIMI** | **ISIKUKOOD** | **ELUKOHT** | **ALLKIRI** | **KUUPÄEV** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |